**Ekspoze premijera BPK Emira Frašta na godišnjoj sjednici Skupštine**

Gospodine predsjedavajući,

Zamjenice predsedavajućeg,

Poštovani poslanici Skupštine Bosansko-podrinjskog kantona Goražde, ministri, predstavnici medija, nevladinih organizacija,

Dragi građani Bosansko-podrinjskog kantona Goražde,

Prije nešto više od dva mjeseca, tačnije 22. decembra 2012. godine Bosansko-podrinjski kanton Goražde, dobio je novu Vladu kantona , podržana od strane nove parlamentarne većine koja ima Sporazum o konkretnim prioritetima za ekonomski razvoj kantona, poboljšanje sistema zdravstvene i socijalne zaštite, razvoj obrazovanja, efikasniiju upravu, novu javnu infrastrukturu, te planove na uštedi energije i zaštiti okoliša do kraja 2014. godine.

Naše planove na ekonomskom razvoju, zapošljavanju, zdravstvu, obrazovanju i socijalnoj sigurnosti su zacrtani još u maju 2011. godine, kada je od strane Skupštine kantona usvojen četverogodišnji Program razvoja kantona.

U protekla dva mjeseca nova Vlada napravila je značajan iskorak u implementaciji Programa razvoja kantona, između ostalog, usvojen je Nacrt Zakona o socijalnom/neprofitnom stanovanju, a vlada je u Skupštinsku proceduru uputila Prijedlog zakona o Javno-privatnom partnerstvu, Zakon o šumama, Zakon o novčanim podsticajima u poljoprivredi i ruralnom razvoju i Zakon o izmjenama i dopunama zakona o porezu na imovine.

U cilju poboljšanja životnog standarda stanovnika Bosansko-podrinjskog kantona Goražde, Vlada kantona je pokrenula niz aktivnosti koje će imati za cilj poboljšanje stanja u oblasti zdravstva kroz 100% obuhvat zdravstvenom zaštitom za sve stanovnike kantona, proširivanjem liste esencijalnih lijekova, aktivnom ulogom Direkcije za robne rezerve u osiguranju snabdjevanja stanovništva osnovnim prehrambenim proizvodima po pristupačnim cijenama te mjerama koje će značajno utjecati na smanjenje pojave sive ekonomije, rada na crno i kršenja prava radnika.

Poštovani poslanici u Skupštini kantona,

Danas se pred vama nalaze prijedlozi politika i plan rada Vlade kantona za 2013. godinu.  U ovim dokumentima zacrtani su prioriteti djelovanja Vlade kantona na ostvarivanju ciljeva i rezultata predviđenih Programom razvoja Bosansko-podrinjskog kantona Goražde do 2014. godine.

Ovim Programom Vlada kantona je u 2011. godini je definisala ključne razvojne politike i prioritetne ciljeve kako bi se pružio adekvatan odgovor na urgentne potrebe stanovnika za novnim radnim mjestima i boljim standardom života.

U programu razvoja definisano je šest prioritetnih zadataka i sa ponosom možemo reći da je napredak u implementaciji većine prioritetnih zadataka izuetno ohrabrujući, a posebno kroz:

-         Povećanje broja zaposlenih na području kantona,

-         Razvoj prerađivačke industrije

-         Unaprijeđenje industrijske i stambene infrastrukture

-         Poboljšanje socijalnih, obrazovnih i zdravstvenih programa i njihovo prilagođavanje potrebama građana.

Tokom 2013. godine Vlada kantona će nastaviti raditi na još boljim rezultatima u ovim oblastima, ali će svoju povećanu pažnju usmjeriti ka dva prioritetna zadatka u kojima još uvijek nemamo očekivane rezultate a to se posebno odnosi na:

-         Osiguranje djelotvnornije javne uprave

-         Osiguranje efikasnijeg finansiranja javnih usluga koje se finansiraju javnim sredstvima na području Bosansko-podrinjskog kantona Goražde.

Programom razvoja predviđeno je provođenje reformi u sedam prioritetnih oblasti rezultati u ovoj oblasti počinju biti vidljivi posebno u oblasti poljoprivrede, socijalne sigurnosti nezaposlenih i reformi sistema stipendiranja. U toku 2013. godine Vlada kantona će nastojati osigurati znatno veći napredak kroz nastavak aktivnosti na:

-         reformi socijalne sigurnosti nezaposlenih, koji će se intenzivirati nakon donošenja seta odluka koje će definisati način ostvarivanja zdravstvene zaštite za nezaposlene osobe koje nemaju zdravstveno osiguranje po drugom osnovu,

reformu sistema socijalne zaštite

-         reformu poreza na imovinu

-         reformi javne uprave i javnih finansija

Programom razvoja predviđena je implementacija osam prioritetnih programa koji se finansiraju iz sredstava Budžeta Bosansko-podrinjskog kantona Goražde. Program podrške privatnom sektoru, program podrške izvoznoj industriji i program ruralnog razvoja su programi koji se uspješno implementiraju od 2011. godine i Vlada kantona nastaviće sa podrškom ovim programima i u 2013. godini.

Vlada kantona će prioritet dati programima čija implementacija se nalazi u početnim fazama i čija implementacija, zbog poznatih problema u 2012. godini, nije pokrenuta u punom obimu kao što su:

-         Program razvoja turizma

-         Program podrške tržištu rada

-         Program podrške veteranima rata

-         Program podrške socijalnim kategorijama

Programom razvoja do 2014. godine planirana je implementacija 24 prioritetna projekta. U dosadašnjim aktivnostima ostvaren je napredak u implementaciji projekata koji se odnose na osiguranje fiskalnih podsticaja novom zapošljavanju, razvoju poslovne infrastrukture kroz revitalizaciju industrijske zone Vitkovići,  uspostavljanje sistema socijalno/neprofitnog stanovanja, reogranizaciju sistema brige o starim osobama, poboljšanju energetske efikasnosti i razvoju sporta.

U 2013. godini Vlada kantona će u skladu sa prioritetima iz Programa razvoja kantona prioritet u implementaciji dati projektima iz oblasti:

1. Razvoj zimskog i ljetnog turizma
2. Modernizaciji saobraćajne infrastrukture
3. Rekonstrukcija ključnih putnih pravaca lokalnih cesta
4. Modernizacija osnovnih i srednjih škola
5. Rekonstrukcija Kantonalne bolnice Goražde
6. Jačanje i razvoj kantonalne TV
7. Zaštita i unaprijeđenje urbane bosanske arhitekture
8. Obezbjeđenja efikasnog rada organa javne uprave

Sve ove predhodno pobrojane planirane aktivnosti Vlade Bosansko-podrinjskog kantona Goražde definisane su u Programu rada Vlade kantona za 2013. godinu.

Poštovani poslanici u Skupštini Bosansko-podrinjskog kantona Goražde,

Nadam se da će Skupština nakon razmatranja i konstruktivne rasprave usvojiti predložene politike i Programe rada za 2013. godinu. Nadamo se da će ova Vlada dobiti podršku Skupštine ne samo da realizira predhodno pomenute prioritete iz Programa razvoja do 2014. godine, već i da nastavi sa aktivnostima koje će prvenstveno doprinijeti efikasnijem i kvalitetnijem radu organa javne uprave i to kroz donošenja zakona koji će regulisati pitanje organizacije državne službe i lokalne samouprave na području našeg kantona, plaćama zaposlenih u organima uprave, organizaciji kantonalne inspekcije, promjene u oblasti politike koncesija, donošenje Prostornog plana kantona,  te drugim aktivnostima koje će ova vlada poduzeti kako bi se unaprijedile politike i implementirali programi, projekti i mjere koje će doprinijeti povećanju zaposlenosti i razvoju izvozno orjentisane industrije,  poboljšanju sistema zdravstvene i socijalne zaštite, povećanju kvalitete i konkurentnosti obrazovanja, osiguranju efikasniije uprave, izgradnji cestovne infrastrukture, stanogradnji, razvoju turističke infrastrukture, uštedi energije i zaštiti okoliša.

Na kraju, želim poručiti da će nova Vlada poduzeti mjere za poboljšanje rada od strane svih organa, uprave i tijela. Svi će biti obavezni voditi računa o mogućnostima za smanjenje troškova i većim prednostima koje se mogu obezbijediti korištenjem javnih resursa.

Ko hoće da vidi.., ovo je dio aktivnosti Vlade u tekućoj godini. Otvoren za Vaše primjedbe , inicijative i sugestije a koje imaju za cilj promovisanjezajedničke politike , jedinstveno,  ZA  Bosansko podrinjski kanton – Goražde.

Radom Skupštine i Vlade možemo ostvariti zacrtane ciljeve i politike ,svijesno i odgovorno prema građanima nositi svoje breme za naš Kanton...ipak se kreće !

Hvala.

Premijer kantona

Emir Frašto